Spørgsmål: Da jeg ikke har tænkt mig at klippe min "kommende uldtot", bliver jeg nok nød til at lægge et overgangsdækken på i god tid inden kulden for alvor kommer. Men hvornår er det forsvarligt at smide et sådan dækken på? Det må jo ikke blive for varmt for hesten. Hvad ville I gøre? Ville I hellere klippe hesten?
Svar: Får min hest først dækken på i december/januar, men han sætter heller ikke særligt meget pels. Min gamle hest fik jeg klippet i november/december, og så fik han dækken på. Jeg mener, at medmindre du har mulighed for, kun at give din hest dækken på i de kolde aften og nattetimer, og så tage det af om morgenen, så skal du ikke give den det på før det er mindre end 10 grader i dagstimerne. Alt andet ville være synd - men det er så bare min mening, for jeg kan da se rundt omkring at mange heste går med regndækkener hele dagen... Generalt er det min opfattelse at alt for mange heste får dækkener på uden det er nødvendigt. Hvis du vælger at klippe den og give den dækken på, så ville jeg nok gøre det i november/december alt efter hvor meget pels din hest har sat, og hvor meget det generer dig/den! Mvh Linda